cyanic-selkie/wikianc huggingface dataset:
খলিল উল্লাহ
জন্ম ও পরিচয়
খলিল উল্লাহ ১৮৫৮ সালে সেই সময়ের সিলেট জেলার হিংগাজিয়া থানার (বর্তমানে কুলাউড়া থানা) ভাটেরা পরগণা নামক ঐতিহাসিক স্থানের বড়গাঁও নামক গ্রামের এক মুসলিম পরিবারে জন্মগ্রহণ করেন। সেই সময়ে তাদের বাড়ি মৌলভি বাড়ি নামে এলাকাতে পরিচিত ছিলো। তার পিতার নাম মৌলভী মোহাম্মদ কলিম উল্লাহ। তার বাবাও একজন আলেম ও ধর্মপ্রান মুসলিম ছিলেন।
শিক্ষা জীবন
খলিল উল্লাহ স্থানীয়ভাবে প্রাথমিক শিক্ষা সম্পন্ন করে ঢাকা আলিয়া মাদ্রাসায় ভর্তি হন। এখানেই তিনি দাখিল, আলিম ও ফাজিল ডিগ্রি অর্জন করেন। অবশেষে একই মাদ্রাসা থেকে ১৮৮৫ সালে বর্তমানে কামিল সমমান ডিগ্রি অর্জন করেন। সেই সময়ে অবিভক্ত বাংলাতে ৫টি আলিয়া মাদ্রাসা নিয়ে একটি শিক্ষাবোর্ড ছিলো, তিনি এই ৫টি মাদ্রাসার সম্মিলিত মেধা তালিকায় ১ম স্থান দখল করে স্বর্ণপদক লাভ করে।
গ্রন্থপঞ্জি
খলিল উল্লাহর সাহিত্যকর্মকান্ড তৎকালীন শিক্ষাবিদগণের নিকট বেশ সমাদৃত ছিল। তিনি মুলত ফারসি ভাষার সাহিত্যিক হলেও, আরবি ও উর্দু ভাষায়ও তার পান্ডিত্য ছিল। তার বেচে থাকাকালীন ৮টি গ্রন্থ বই আকারে বের হয়েছিলো। সেগুলো:
তার এই বইসমূহ তৎকালীন সময়ে বেশ সমাদৃত ছিলো, এসব বইয়ের কিছু অংশবিশেষ এখনো ঢাকা বিশ্ববিদ্যালয় ও ইসলামী বিশ্ববিদ্যালয় কুষ্টিয়ার কেন্দ্রীয় গ্রন্থাগারে সংরক্ষিত আছে। তিনি একজন আলেম ও হলেও, সেই সময়ের সকল কুসংস্কার থেকে দূরে থেকে সাহিত্য চর্চা করেছেন।
মৃত্যু
খলিল উল্লাহ ১৯৪৩ সালে ৮৫ বছর বয়সে বার্ধক্যজনিত তার নিজ গ্রামে মৃত্যুবরন করেন। বাড়ির নিকটেই পারিবারিক কবরস্থানে তাকে দাফন করা হয়।
বিগ ব্যাং থিওরি (দ্ব্যর্থতা নিরসন)
বিগ ব্যাং থিওরি শব্দটি দ্বারা নিম্নল্লিখিত নিবন্ধগুলি বোঝান যেতে পারে:
বাউন্ডারি (ক্রিকেট)
ক্রিকেট এ বাউন্ডারি হ'ল খেলার মাঠ এর পরিধি। যখন স্কোরিং শট এর বলটি মাঠের পরিসীমা স্পর্শ করে বা তার বাইরে চলে যায় তখন এই শব্দটির প্রয়োগ করা হয়।
মাঠের কিনারায়
বাউন্ডারি হচ্ছে খেলার মাঠের প্রান্ত বা মাঠের প্রান্ত চিহ্নিত করার কোনও বস্তু (প্রায়ই একটি দড়ি হয়)। নিচের-স্তরের ম্যাচে মাঝে মাঝে এক সারি প্লাস্টিকের শঙ্কু ব্যবহার করা হয়। ২০০০ এর দশকের শুরু থেকে পেশাদার ম্যাচের সীমানায় প্রায়ই দড়ি বরাবর স্পনসরদের লোগো বহনকারী প্যাডযুক্ত কুশনের সারি বসানো চালু হয়। যদি খেলার সময় দুর্ঘটনাক্রমে এটি সরে যায় (যেমন কোনও ফিল্ডার দড়ির উপর ঝাঁপ দিয়ে গড়িয়ে বল থামানোর চেষ্টা করলে) তখন সেই বস্তুটি প্রথম যেখানে দাঁড় করানো ছিল বলে মনে করা হয় সেই স্থানটিকে বাউন্ডারি বলে মানা হয়।
ক্রিকেট বল যখন সীমানার ভিতরে থাকে তখন তা লাইভ থাকে। যখন বলটি প্রায় বাউন্ডারি স্পর্শ করে, বাউন্ডারির বাইরে চলে যায়, বা কোনও ফিল্ডার যিনি নিজে হয় বাউন্ডারিটি স্পর্শ করেন বা তার বাইরে চলে যান তখন বলটি মৃত হয় এবং ব্যাটিং পক্ষটি সাধারণত বাউন্ডারির ওপরে বল মারার জন্য ৪ বা ৬ রান লাভ করে। এই নিয়মের কারণে সীমানার কাছাকাছি ফিল্ডাররা দৌড়ানোর সময় বা ডাইভিংয়ের সময় বলটিকে সরাসরি তুলে নেওয়ার পরিবর্তে বাধা দিয়ে আটকে দেওয়ার চেষ্টা করেন। কারণ গতিশীলতার করণে ধরা বল সহ ফিল্ডার দড়ির বাইরে চলে যেতে পারেন। তারপরে তাঁরা মাঠে ফিরে বলটি তুলে নিয়ে বোলারের কাছে ছুঁড়ে দেন।
২০১০ সালে আইনে একটি পরিবর্তন ঘোষণা করা হয়েছিল যে কোনও ফিল্ডার বাউন্ডারির পেছন থেকে লাফিয়ে উঠে বায়ুবাহিত বলকে প্রতিহত করে মাঠে ফিরিয়ে দিতে পারবেন না।
রান স্কোর
বাউন্ডারি হ'ল একই ডেলিভারীতে বলটি খেলার মাঠের সীমানা স্পর্শ করলে অথবা অতিক্রম করলে তার থেকে চার বা ছয় রান স্কোর হয়। বলটি খেলার মাঠের মাটি ছুঁয়ে সীমানা অতিক্রম করতে পারে (চার রানের ক্ষেত্রে) অথবা মাটি না ছুঁয়ে সীমানা অতিক্রম করতে পারে (ছয় রানের ক্ষেত্রে)। এই ঘটনাই যথাক্রমে চার বা ছয় হিসাবে পরিচিত।
মাঝে মধ্যে "চার" এর প্রতিশব্দ হিসাবে বাউন্ডারি শব্দটির একটি ভ্রান্ত ব্যবহার করতে দেখা যায়। যেমন কখনও কখনও ভাষ্যকাররা বলেন "ইনিংসে সাতটি বাউন্ডারি এবং তিনটি ছক্কা ছিল।" সঠিকভাবে বললে কথাটি হবে "ইনিংসে দশটি বাউন্ডারি ছিল যার সাতটি চার এবং তিনটি ছয় ছিল।"
এই ভাবে প্রাপ্ত রানগুলি স্বয়ংক্রিয়ভাবে ব্যাটসম্যান এবং তাঁর দলের স্কোরের সাথে যুক্ত হয় এবং বলটি সঙ্গে সঙ্গে মৃত (ডেড) হয়ে যায়। যদি বলটি ব্যাটে স্পর্শ না করে বা এক হাতে ব্যাটে ধরা থাকে তবে প্রাসঙ্গিক অতিরিক্ত হিসাবে চারটি রান ব্যাটিং দলকে দেওয়া হয়। বল বাউন্ডারি পার করলেও ছয় রান অতিরিক্ত হিসাবে স্কোর করা যায় না এবং বাস্তবিকই এটি যে কোনও ক্ষেত্রেই অত্যন্ত অসম্ভব।
বিশেষ লক্ষনীয় ব্যাপার হ'ল বল মাঠের প্রান্তে পৌঁছানোর আগেই ব্যাটসম্যান যে রান সম্পূর্ণ করেন তাহলে বল বাউন্ডারি হয়ে গেলে সেই দৌড়ে করা রান গন্য করা হয় না - বাউন্ডারির চার রানই তখন বরাদ্দ করা হয়। অবশ্য দৌড়ে করা রানের সংখ্যা বেশি হলে তখন সেই রানটিই গৃহীত হয়।
ভাল আক্রমণাত্মক শটে চার বা ছয় রান করা হল বোলারের উপরে ব্যাটসম্যানের নির্দিষ্ট পরিমাণে দক্ষতার পরিচায়ক এবং তা দেখে দর্শকরাও সাধুবাদ জানান। আবার ব্যাটের প্রান্তে লেগে বা ব্যাটসম্যানের ইচ্ছানুসারে শট না কাটিয়ে আসা চার রানকে বোলারের দুর্ভাগ্য বলে বিবেচনা করা হয়। একজন ব্যাটসম্যান যখন নিজের পছন্দ মতো খেলতে থাকেন তখন তাঁর ইনিংসের অগ্রগতির সাথে তিনি আরও আত্মবিশ্বাসী হয়ে ওঠেন এবং তাঁর করা রানে বাউন্ডারির অনুপাত প্রায়ই বেড়ে যায় দেখা যায়।
প্রথম শ্রেণির ম্যাচে সাধারণত গড়ে ৫০ থেকে ১৫০ টি বাউন্ডারি আসে চার রানের মাধ্যমে। ছক্কা তুলনায় কম দেখা যায় এবং সাধারণত ম্যাচের সময় ১০ টিরও কম (এবং কখনও কখনও কিছুই হয় না) থাকে (বিশেষত টেস্ট ম্যাচ এ)।
আইন মোতাবেক ক্যাপ্টেন ম্যাচের পূর্বে চুক্তির মাধ্যমে বাউন্ডারি ভাতা (উভয় ধরনের বাউন্ডারীর মাধ্যমে করা রানের সংখ্যা) পরিবর্তন করতে পারেন।
চার রান
মাঠের প্রান্ত স্পর্শ করার আগে বলটি মাঠে বাউন্স করলে বা মাটিতে গড়িয়ে পড়লে চার রান হয়।
যদি কোনও ফিল্ডার বলটি সংগ্রহ করে তারপর ছুঁড়ে দেন অথচ তা অন্য কোনও ফিল্ডার সীমানা পৌঁছানোর আগে সংগ্রহ করতে না পারলে বলটি সীমানা স্পর্শ বা অতিক্রম করে গেলে ওভারথ্রো হিসাবে ব্যাটিং দল চার রান সংগ্রহ করেন। ইতিমধ্যে ব্যাটসম্যান কোনও রান করলে সেটিও ব্যাটসম্যানের সংগ্রহ সহ তাঁর দলের সংগ্রহে যুক্ত হয়। আর বল ব্যাটে না লেগে রান হলে সেই রান 'অতিরিক্ত' হিসাবে শ্রেণীবদ্ধ হয় এবং তা ব্যাটিং দলের স্কোরের সাথে যুক্ত হয় এবং ব্যাটসম্যানের স্কোরের সাথে সে রান যুক্ত হয় না।
আউটফিল্ডে বল মেরে এবং উইকেট এর মধ্যে দৌড়ে চারটি রান (বা আরও বেশি ) করা হলে এইভাবে করা রানকে "অল রান ফোর" হিসাবে উল্লেখ করা হয় এবং এটি বাউন্ডারি হিসাবে গণ্য হয় না।
ছয় রান
বাতাসে বাউন্ডারি পেরিয়ে যাওয়ার আগে যদি বলটি মাঠে বাউন্স না করে তবে ছয় রান হয়।
১৯১০ সালের আগে ছয় রান কেবলমাত্র মাঠের বাইরে বল আঘাত করার ক্ষেত্রে দেওয়া হত এবং তা না হয়ে বাউন্ডারি পার হলে দেওয়া হত পাঁচটি রান। with five runs awarded for clearing the boundary.
টুন্ডলা জংশন রেলওয়ে স্টেশন
টুন্ডলা জংশন উত্তর প্রদেশের একটি গুরুত্বপূর্ণ স্টেশন। এটি হাওড়া–দিল্লি প্রধান লাইন এ আগ্রা শহর থেকে ২৫ কিমি দূরত্বে অবস্থিত। নতুন দিল্লি-মুঘলসরাই / লখনউ সেকশনে প্রায় সমস্ত ট্রেনের ড্রাইভার এবং গার্ড পরিবর্তন করার জন্য টুন্ডলা একটি প্রযুক্তিগত স্থগিত। স্টেশনটি ব্রিটিশদের দ্বারা নির্মিত হয়েছিল এবং মূলত অপরিবর্তিত রয়েছে। রেলওয়ে স্টেশনটি নিজেই একটি স্থান এবং এটিকে প্রাক-স্বাধীনতা যুগে নিয়ে যায়।
স্বাধীন নির্বাচন কমিশন (জর্ডান)
স্বাধীন নির্বাচন কমিশন হলো জর্ডানের জাতীয় নির্বাচন কমিশন, যেটি জর্ডানের সংবিধানের অধীনে নির্বাচন পরিচালনা ও তত্ত্বাবধানের জন্য দায়ী।
২০১১ সালে সংবিধানের একটি সংশোধনী কমিশন প্রতিষ্ঠা করতে সক্ষম হয়েছিল, যা আরব বসন্তের বিক্ষোভের দাবি ছিল। কমিশন সাধারণ এবং স্থানীয় নির্বাচন সহ জর্ডানের সকল নির্বাচনের জন্য দায়ী।
দ‌্য আসাম ট্রিবিউন
দ্য আসাম ট্রিবিউন একটি ভারতীয় ইংরেজি দৈনিক পত্রিকা যা গুয়াহাটি এবং আসামের ডিব্রুগড় থেকে প্রকাশিত হয়। বর্তমান প্রচলনের ৭০০,০০০ কপির সাথে এবং ৩ মিলিয়নের বেশি পাঠক, এটি উত্তর-পূর্ব ভারতে সর্বাধিক প্রচারিত ইংরেজি দৈনিক। ১৯৩৯ সালে গৌহাটিতে পত্রিকাটি প্রতিষ্ঠিত হয়েছিল। থাম্ব|220x220পিক্সেল| আসাম ট্রিবিউন বিল্ডিং
ইতিহাস
লক্ষ্মীনাথ ফুকনের সম্পাদনায় সাপ্তাহিক পত্রিকা হিসাবে রাধা গোবিন্দ বড়ুয়ার গৌহাটিতে ৪ আগস্ট ১৯৩৯-এ প্রথম প্রকাশিত হয়েছিল, এখন এটি দৈনিক হিসাবে গুয়াহাটি ও ডিব্রুগড় থেকে একযোগে প্রকাশিত হয়। আসামে এটির বিশাল পাঠক সংখ্যা রয়েছে এবং এটি উত্তর-পূর্ব ভারতের সর্বাধিক জনপ্রিয় সংবাদপত্র। আসাম ট্রিবিউন পরিসংখ্যানের পাশাপাশি খবরের নির্ভরযোগ্যতার দিক থেকেও এটি বিস্তৃত। ২০১৪ সালে এটি ভারতের প্রধানমন্ত্রী জনাব নরেন্দ্র মোদীর উপস্থিতিতে প্ল্যাটিনাম জয়ন্তী উদ্‌যাপন করেছে।
বর্তমান সম্পাদক হলেন রাধা গোবিন্দ বড়ুয়ার পুত্র প্রফুল্ল গোবিন্দ বড়ুয়া এবং নির্বাহী সম্পাদক পিজি বড়ুয়া।
নাদিরা ইয়াসমিন জলি
নাদিরা ইয়াসমিন জলি বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪২ থেকে নির্বাচিত জাতীয় সংসদ সদস্য।
জন্ম ও প্রাথমিক জীবন
নাদিরা ইয়াসমিন জলি ১ জানুয়ারি ১৯৬৮ সালে পাবনা পৌরসভার কৃষ্ণপুর মহল্লায় জন্মগ্রহণ করেন। তার পিতা মোঃ মোশারফ হোসেন ও মাতা মোছাঃ হাসিনা খাতুন।
রাজনৈতিক ও কর্মজীবন
নাদিরা ইয়াসমিন জলি জাতীয় মহিলা সংস্থা পাবনার চেয়ারম্যান ও পাবনা মহিলা আওয়ামী লীগ সভাপতি। তিনি পাবনা পৌরসভার সাবেক কমিশনার। তিনি একাদশ জাতীয় সংসদের সংরক্ষিত নারী আসন-৪২ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
জন ওয়েন ববিট আনকাট
জন ওয়েন ববিট আনকাট, হল জন ওয়েন ববিট অভিনীত ১৯৯৪ সালের একটি পর্নোগ্রাফিক চলচ্চিত্র। ছবিটি পরিচালনা করেছেন প্রবীণ পর্ন অভিনেতা রন জেরেমি। এটি "বছরের সর্বোচ্চ বিক্রিত চলচ্চিত্র" এবং "বছরের শীর্ষ ভাড়া দেওয়া চলচ্চিত্র" উভয়ের জন্য ১৯৯৫ এভিএন পুরস্কার জিতেছে।
শিব নদী
শিব নদী বাংলাদেশের উত্তর-পশ্চিমাঞ্চলের নওগাঁ এবং রাজশাহী জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিব নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৬।
স্মিথ
একটি জার্মান পদবি
বর্ষসেরা পুরুষ কণ্ঠশিল্পীর জন্য মির্চি সঙ্গীত পুরস্কার
চলচ্চিত্রের একটি গানে অসাধারণ কার্যসম্পাদনার জন্য একজন পুরুষ কণ্ঠশিল্পীকে স্বীকৃতি দেওয়ার জন্য, হিন্দি চলচ্চিত্রের জন্য মির্চি সঙ্গীত পুরস্কারের একটি বার্ষিক অংশ হিসেবে রেডিও মির্চি দ্বারা বর্ষসেরা অ্যালবামের জন্য মির্চি সঙ্গীত পুরস্কার দিয়ে পুরস্কৃত করা হয়।
মধ্য ইংরেজি
মধ্যযুগীয় ইংরেজি ইংরেজি ভাষার একটি সময় বা যুগ। নরমান কঙ্কোয়েস্ট (নরমান রা ইংল্যান্ড আক্রমণ করে ১০৬৬ সালে) থেকে লেট পনেরশ শতাব্দি পর্যন্ত। ইংরেজি লক্ষনীয় পরিবরর্তন এর মধ্যে দিয়ে যায় ওল্ড ইংলিশ বা পুরাতন যুগের পরে। এ ব্যাপারে অভিজ্ঞ দের মধ্যে মত ভেদ আছে। অক্সফোর্ড ডিক্শনারির মতে মিডল ইংলিশ বা মধ্য যুগীয় ইংরেজি হচ্ছে সেই সময় যখন মধ্য যুগীয় ইংরেজি তে কথা বলা হত (১১৫০ থেকে ১৫০০ সালের মাঝে)। ইংরেজি ভাষার এই ধাপ মোটামুটি উচ্চ এবং মধ্য যুগের শেষ সময়ের পরে আসে।
মধ্য যুগীয় ইংরেজি তে ব্যকরন গত, উচ্চারন গত এবং লেখনীর ধরনে (orthography)প্রচুর পরিবর্তন আসে। এমন কি মধ্য যুগীয় লেখনী ধরন ও একেক অঞ্চল ভেদে ভিন্ন। এই যুগের যে সব লেখা এখনো টিকে আছে সেগুলো এই অঞ্চল ভেদে লেখনির ভিন্নতা স্পষ্ট ভাবে প্রকাশ করে। পুরনো বা ওল্ড ইংরেজি যথেষ্ট কাঠামোবদ্ধ ছিল। কিন্তু মধ্য যুগীয় ইংরেজি সেই কাঠামবদ্ধতা হারিয়ে ভঙ্গুর হয়, অঞ্চল ভিত্তিক পরিবরর্তনশীল হয় এবং ব্যবহারের উপর ভিত্তি করে ব্যাপক পরিবরর্তন হয়। এই যুগের একদম শেষ দিকে ১৪৭০ সালের দিকে জোহানেস গুটেনবার্গের প্রিন্টিং প্রেস আবিষ্কার হবার মাধ্যমে এবং লন্ডন এর একটি উপভাষা (চ্যান্সারি স্ট্যান্ডারর্ড) কে ভিত্তি করে নতুন একটি কাঠামো প্রতিষ্ঠিত হয়। এই ভাষা ই পরবরর্তি তে আধুনিক ইংরেজি ভাষার কাঠামো দাড় করায়। যদিও সে সময় কার উচ্চারন থেকে আধুনিক ইংরেজির উচ্চারন যথেষ্ট পরিবরর্তিত হয়েছে। মধ্য যুগীয় ইংরেজির পরে আর্লি মডার্ন ইংলিশ (বা প্রাক আধুনিক ইংরেজি) ভাষার আগমন ঘটে। প্রাক আধুনিক ইংরেজি আনুমানিক ১৬৫০ সাল পর্যন্ত ব্যবহার এ ছিল। স্কটস ভাষা এক ই সাথে উত্তর আম্ব্রিয়ান একটি উপভাষা থেকে বিকশিত হচ্ছিল, যা দক্ষিণ পুর্ব স্কটল্যান্ড এ ব্যবহার করা হচ্ছিল প্রায় এক ই সময়ে।
মধ্যযুগীয় ইংরেজির সময় প্রাচীন বা ওল্ড ইংরেজি থেকে আসা ব্যাকরন গত অনেক বৈশিষ্ট্য সরল হয়ে যায় অথবা একদম ই অদৃশ্য হয়ে যায়। বিশেষ্য, বিশেষণ এবং ক্রিয়া (Noun, Adjective and verb) কমতে থাকে, আকারে এবং পরিমানে, এবং শেষ পর্যন্ত বিলুপ্ত হয়ে যায়। নরম্যান ফ্রেঞ থেকে বিপুল পরিমান শব্দ এসে যোগ হয় বিশেষত রাজনীতি, আইন, ধর্ম এবং শিল্পের জন্যে ব্যবহৃত শব্দ। বেসশির ভাগ ইংরেজি শব্দের উৎস জার্মান থেকে আসা এবং এদের মধ্যে প্রাচীন নর্স ভাষার প্রভাব লক্ষনীয়। উচ্চারন এ লক্ষনীয় পরিবর্তন আসে এ সময়ে বিশেষত দীর্ঘ স্বরবর্ন আর ডিপথং (দ্বিত্ব স্বরবর্ন) গুলো পরবরর্তি সময়ে মধ্য যুগীয় ইংরেজির সময় স্বরবর্ন পরিবর্তন এর মধ্যে দিয়ে যায়।
সায়েন্স সিটি
সায়েন্স সিটি কলকাতার একটি বিজ্ঞান সংগ্রহালয় ও বিজ্ঞানকেন্দ্রিক বিনোদন উদ্যান। এটি ভারত সরকারের সংস্কৃতি মন্ত্রকের অধীনস্থ জাতীয় বিজ্ঞান সংগ্রহালয় পরিষদের অধিভুক্ত একটি বিজ্ঞানকেন্দ্র। পূর্ব কলকাতার ইস্টার্ন মেট্রোপলিটান বাইপাস ও জে বি এস হ্যালডেন অ্যাভেনিউ-এর সংযোগস্থলে ৫০ একর জমির উপর সায়েন্স সিটি অবস্থিত। ১৯৯৭ সালের ১ জুলাই সায়েন্স সিটি উদ্বোধন হয়। সায়েন্স সিটি স্থাপনের মূল উদ্দেশ্য ছিল কলকাতাবাসীর কাছে বিজ্ঞানকে জনপ্রিয় করে তোলা।
শাদাব খান
শাদাব খান (জন্ম: ৪ অক্টোবর, ১৯৯৮) মিয়ানওয়ালী এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে রাওয়ালপিন্ডি রামস, কে-ইলেকট্রিক ও ইসলামাবাদ ইউনাইটেড এবং ক্যারিবিয়ান প্রিমিয়ার লীগে ত্রিনবাগো নাইট রাইডার্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শিতা দেখিয়েছেন তিনি।
খেলোয়াড়ী জীবন
২০ এপ্রিল, ২০১৬ তারিখে ইসলামাবাদের পক্ষে লিস্ট এ ক্রিকেট প্রতিযোগিতা পাকিস্তান কাপে অভিষেক ঘটে তার। এরপর ২০১৬-১৭ মৌসুমের ন্যাশনাল টি২০ কাপে রাওয়ালপিন্ডির পক্ষে টুয়েন্টি ২০ ক্রিকেটে অভিষেক হয়।
মার্চ, ২০১৭ সালে ওয়েস্ট ইন্ডিজের বিপক্ষে সীমিত ওভারের খেলায় অংশগ্রহণের জন্য পাকিস্তান দলে অন্তর্ভুক্ত হন। ২৬ মার্চ, ২০১৭ তারিখে টুয়েন্টি২০ আন্তর্জাতিকে অভিষেক হয় তার। অভিষেক টি২০আই খেলায় সেরা মিতব্যয়ী বোলিং পরিসংখ্যান দাঁড় করান। পরের মাসেই ওয়েস্ট ইন্ডিজের বিপক্ষে অনুষ্ঠিত টেস্ট সিরিজ খেলার জন্য দলের সদস্য মনোনীত হন। অতঃপর ৩০ এপ্রিল, ২০১৭ তারিখে ব্রিজটাউনে সিরিজের দ্বিতীয় টেস্টে অংশগ্রহণের মাধ্যমে আত্মপ্রকাশ ঘটান।
৭ এপ্রিল, ২০১৭ তারিখে একই দলের বিপক্ষে ওডিআই অভিষেক ঘটে তার। আসন্ন আইসিসি চ্যাম্পিয়ন্স ট্রফি প্রতিযোগিতায় সরফরাজ আহমেদকে অধিনায়কত্ব প্রদান করে ১৫-সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন।
মিডজার্নি
মিডজার্নি হচ্ছে একটি গবেষণা ল্যাব এবং ল্যাবের কৃত্রিম বুদ্ধিমত্তা প্রোগ্রামের নাম যা ওপেনএআই-এর ডিএএলএল-ই এর মতো পাঠ্য বিবরণ থেকে ছবি তৈরি করে। সরঞ্জামটি বর্তমানে ওপেন বেটাতে রয়েছে। এই প্রোগ্রামটি দিয়ে ব্রিটিশ ম্যাগাজিন দ্য ইকোনমিস্টের ২০২২ সালের জুনে একটি ইস্যুর ফ্রন্ট কভার তৈরি করা করা হয়েছিল।
ব্যাবহারবিধি
মিডজার্নি বট ব্যবহার করে ইমেজ তৈরি করার জন্য প্রয়োজন একটি ডিসকর্ড অ্যাকাউন্ট । ডিসকর্ড মূলত একটি ফেসবুক মেজেঞ্জার বা হোয়াটসঅ্যাপের মতোই মেসেজিং প্লাটফর্ম। ডিসকর্ড ব্রাউজার, ডেস্কটপ বা মোবাইল থেকে ব্যবহার করা সম্ভব।
এরপর এই ডিসকর্ড অ্যাপ বা ব্রাউজারে মিডজার্নি বট প্রফাইলে যেতে হবে। বটের প্রফাইলে গেলে সাইডবারে অনেক গুলো চ্যানেল দেখা যাবে। মিডজার্নি বটকে যে কমান্ড দেওয়া হবে, সে অনুযায়ী ইমেজ তৈরি করে দেবে। ইমেজ তৈরি করার জন্য প্রথমে লিখতে হবে /imagine এরপর এন্টার প্রেস করলে যে ইমেজ তৈরি করতে হবে, তার কিওয়ার্ড বা বর্ণনা লিখতে হবে।
জেফ ডুজন
পিটার জেফ্রি জেফ লিরয় ডুজন (Peter Jeffrey Leroy Dujon; জন্ম: ২৮ মে, ১৯৫৬) কিংস্টনে জন্মগ্রহণকারী ওয়েস্ট ইন্ডিজের কোচ, বিখ্যাত ও সাবেক আন্তর্জাতিক ক্রিকেট তারকা। বর্তমানে তিনি ধারাভাষ্যকারের ভূমিকায় অবতীর্ণ হয়েছেন। ওয়েস্ট ইন্ডিজ ক্রিকেট দলের অন্যতম সদস্য জেফ ডুজন মূলতঃ উইকেট-রক্ষক ছিলেন। ১৯৮০-এর দশকে স্ট্যাম্পের পিছনে অবস্থান নিয়ে গুরুত্বপূর্ণ ভূমিকা রাখতেন। পাশাপাশি নিচেরসারির কার্যকরী ব্যাটসম্যান ছিলেন তিনি। ১৯৮৯ সালে উইজডেন কর্তৃক পাঁচজন বর্ষসেরা ক্রিকেটারের একজনরূপে গণ্য হন তিনি।
খেলোয়াড়ী জীবন
কিংস্টনে জন্মগ্রহণকারী ডুজন উলমার্স স্কুলে অধ্যয়ন করেন। ১৯৭৪ সালে প্রথম-শ্রেণীর ক্রিকেটে অভিষেক ঘটে তার। জ্যামাইকা জাতীয় ক্রিকেট দল ও ওয়েস্ট ইন্ডিজ ক্রিকেট দলের সদস্য থাকাকালীন তিনি ২০০ প্রথম-শ্রেণীর খেলায় অংশ নিয়েছেন। তার সমগ্র খেলোয়াড়ী জীবন উনিশ বছরের ছিল। ইনিংস প্রতি গড়ে ৪০ রান সংগ্রহ করেছেন ও প্রায় দশ হাজারের কাছাকাছি রান করেন। ঐ সময়ের অন্যান্য উইকেট-রক্ষকের তুলনায় যা ছিল অত্যন্ত সমৃদ্ধপূর্ণ। ৩৩৭ ক্যাচের পাশাপাশি ২২ স্ট্যাম্পিংও করেছেন তিনি।
অবসর
১৯৯২ সালে ক্রিকেট জীবন থেকে নিজেকে গুটিয়ে নেন। ঐ বছরেই ওয়েস্ট ইন্ডিজ ক্রিকেট দলের সহকারী কোচরূপে কাজ করেন ও নিজ মাতৃভূমি জ্যামাইকার তরুণ ক্রিকেটারদের মান উন্নয়নে সম্পৃক্ত থাকেন।
চিকেন টিক্কা
চিকেন টিক্কা একটি জনপ্রিয় মুরগির পদ, যেটির উৎপত্তি হয়েছিল ভারতীয় উপমহাদেশের মোঘল সাম্রাজ্যে; খাবারটি বাংলাদেশ, ভারত এবং পাকিস্তানে খুবই জনপ্রিয়।
এলিগেন্ট ক্লারকিয়া
এলিগেন্ট ক্লারকিয়া হল এক ধরনের বন্য ফুল, যার বৈজ্ঞানিক নাম Clarkia unguiculata Lindl। এটি Onagraceae পরিবারের একটি উদ্ভিদ। ১-২ ফুট উচ্চতার এই গাছটির আদিনিবাস উত্তর আমেরিকাকে ধরা হয়। এই উদ্ভিদটি ক্যালিফোর্নিয়ার স্থানীয় উদ্ভিদ, যা অনেক বন্য প্রজাতির সাথে পাওয়া যায়। বিশেষ করে, অনেক ওক গাছের সাথে বনে পাওয়া যায়।
করগাঁও ইউনিয়ন
করগাঁও ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সতী-স্বর্ণামতি-ভাটেশ্বরী নদী
সতী-স্বর্ণামতি-ভাটেশ্বরী নদী বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সতী-স্বর্ণামতি-ভাটেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৭।
রাম কোটা
রাম কোটা বা বড় কাঠবিড়ালি (বৈজ্ঞানিক নাম: Ratufa bicolor) যা বৃহৎ কাঠবিড়ালি নামেও পরিচিত Sciuridae পরিবারভুক্ত এক ধরনের স্তন্যপ্রায়ী প্রাণী। এদের সম্পর্কে খুব বেশি কিছু জানা যায়না। আবদ্ধাবস্থায় ১৯ বছর পর্যন্ত বাঁচতে পারে। বিশ্বে এরা প্রায় বিপদগ্রস্ত বলে বিবেচিত। পুরো বিশ্বেই দিনে দিনে এদের সংখ্যা কমে আসছে।
নাইট্রিক অক্সাইড
নাইট্রিক অক্সাইড ( নাইট্রোজেন অক্সাইড বা নাইট্রোজেন মনোক্সাইড) সূত্রযুক্ত একটি বর্ণহীন গ্যাস। এটি নাইট্রোজেনের অন্যতম প্রধান অক্সাইড। নাইট্রিক অক্সাইড একটি ফ্রি র‌্যাডিকাল, অর্থাৎ‍ এর একটি বিযুক্ত ইলেকট্রন রয়েছে, যা কখনও কখনও তার রাসায়নিক সূত্রে (· N = O বা O NO) একটি বিন্দু দ্বারা চিহ্নিত করা হয়। নাইট্রিক অক্সাইড ভিন্ন পারমাণবিক দ্বিপরমাণুক অণু। এটি একটি ঐতিহাসিক শ্রেণি যা রাসায়নিক বন্ধনের আধুনিক তাত্ত্বিক বিষয়গুলি আবিষ্কারের শুরুর দিকে মনোযোগ আকর্ষণ করেছিল।১৭৭৫ সালে জোসেফ প্রিস্টলী প্রথম এই গ্যাসটি আবিষ্কার করেন আবার কারো মতে হামফ্রে ডেভী এই গ্যাসের আবিষ্কারক। তবে একটা ব্যাপার নিশ্চিত যে স্যার হামফ্রে ডেভীই প্রথম এই গ্যাস নিঃশ্বাসের সাথে গ্রহণ করেছিলেন। স্বভাবতই তিনি প্রথম এই গ্যাসের বৈশিষ্ট্য লক্ষ্য করেন। রাসানিকভাবে লাফিং গ্যাস হলো নাইট্রজেনের একটি অক্সাইড যাকে নাইট্রাস অক্সাইড নামে ডাকা হয়। মৃদ্যু মিষ্টি গন্ধযুক্ত বর্ণহীন এই অক্সাইড মানুষ নিঃশ্বাসের সাথে গ্রহণ করলে হাসির উদ্রেক ঘটে। এর প্রধান কাজ মূলত ব্যাথা কমানো হলেও এটি মানুষের মনে চনমনে ভাব তৈরী করে তাই একে আদর করে নাম দেওয়া হয়েছে লাফিং গ্যাস। লাফিং গ্যাসের কাজ করার ধারা নিয়ে মানুষের কৌতূহল দীর্ঘদিনের। পুরোপুরি সঠিকভাবে নাইট্রাস অক্সাইড কাজের ধারা জানা না গেলেও ধারণা করা হয় নিঃশ্বাসের মাধ্যমে যখন নাইট্রাস অক্সাইড গ্রহণ করা হয় তা রক্তের মাধ্যমে কয়েক সেকেন্ডের ভিতর আমাদের মস্তিষ্কে চলে যায় (মজার জিনিস হলো এটি ব্যাপন প্রক্রিয়ায় রক্তের সাথে মিশে হিমোগ্লোবিনের সাথে কোনোরকম বন্ধনে জড়ায়না। আর তাই মানবদেহে এর স্থায়িত্ব অল্প সময়ের জন্য). মস্তিষ্কে গিয়ে এই নাইট্রাস অক্সাইড NMDA (গ্লুটামেট রিসেপটর) এ প্রতিবন্ধকতা সৃষ্টি করে একই সাথে Parasympathetic GABA রিসেপটরকে উত্তেজিত করে তোলে। এই উত্তেজিত Parasympathetic GABA রিসেপটর কিছু নিউরোট্রন্সমিটার ক্ষরণ করে যার ফলে মানুষের হাসির উদ্রেক ঘটে, ব্যাথাবোধ হ্রাস পায় (Endorphins নাকম নিউরোট্রান্সমিটার ক্ষরণে সাহায্য করে লাফিং গ্যাস এটি আমাদের ব্যাথাবোধ কমিয়ে দেয়)।
রাম কোটা
আকার
রাম কোটা লম্বায় এক মিটারের বেশি হতে পারে। মাথা-দেহ ৪২ সেন্টিমিটার ও লেজ ৬০ সেন্টিমিটার হতে পারে। ওজন প্রায় দুই কেজির মত। দেহের ওপরটা গাঢ় বাদামি থেকে কালো রঙের। গাল, গলা, বুক-পেট ও চার হাত-পায়ের ভেতরের দিকটা হালকা হলুদ বা সাদা রঙের। লম্বা লেজ কালো ও ঝোপালো। কান দুটো বেশ বড় ও কালো। কানে গোছার মতো চুল থাকে।
নাইট্রিক অক্সাইড
দীর্ঘদিন যাবৎ লাফিং গ্যাসকে পার্টির অনুষঙ্গ হিসাবে ব্যবহার করা হয় আসছে। লাফিং গ্যাস বা নাইট্রাস অক্সাইড যে শুধু হাসির বোধ তৈরী করে তাই নয়, এর সীমিত ব্যবহার মামুষের মনে ফুরফুরে চনমনে ভাব এনে দেয়। উত্তেজিত Parasympathetic GABA রিসেপটর মনুষের ব্যাথাবোধ কমিয়ে দেয়। আবার ক্লোরোর্ফম আবিষ্কারের আগে একে মৃদু চেতনানাশক হিসাবে ব্যবহার করা হতো। বর্তমানে নাইট্রাস অক্সাইডের সাথে ২০% অক্সিজেন যুক্ত করে একে নেশাদ্রব্য হিসাবেও ব্যবহার করা হয় কেননা বার বার লাফিং গ্যাস গ্রহণ করলে তা আসক্তিতে পরিণত হয়।
কিন্তু বেশি পরিমাণে লাফিং গ্যাস গ্রহণের পরিণাম কী? অল্পমাত্রার লাফিং গ্যাস বড়জোর ৫ মিনিট আমাদের শরীরে থাকে। অল্প লাফিং গ্যাস মানুষের হাসির কারণ হলেও বেশি পরিমাণে লাফিং গ্যাস গ্রহণ করলে তা মস্তিষ্কে অক্সিজেন প্রবাহ বাঁধাগ্রস্ত করে এতে মানুষ সাময়িকভাবে অচেতন হয়ে পড়ে, স্নায়ু কোষের ক্ষতিসাধন হয়, এমনকি মৃত্যুও ডেকে আনে।
রাম কোটা
খাদ্য
রাম কোটার খাদ্য তালিকায় আছে বিভিন্ন ধরনের ফল, পাতা, অঙ্কুর ও গাছের ছাল। ফলের বীজ ছড়িয়ে বংশবৃদ্ধিতে সাহায্য করে।
নাইট্রিক অক্সাইড
শিল্প রসায়নের একটি গুরুত্বপূর্ণ মাধ্যম এটি, দহন পদ্ধতির মধ্যে এবং বজ্র বিদ্যুত দ্বারা নাইট্রিক অক্সাইড উৎপাদিত হতে পারে। মানুষ সহ স্তন্যপায়ী প্রাণীদের মধ্যে নাইট্রিক অক্সাইড অনেক শারীরবৃত্তীয় এবং প্যাথলজিকাল প্রক্রিয়াগুলির একটি সংকেত অণু। এটিকে ১৯৯২ সালে "বছরের আণবিক" ঘোষণা করা হয়েছিল। কার্ডিওভাসকুলার সাংকেতিক অণু হিসাবে নাইট্রিক অক্সাইডের ভূমিকা আবিষ্কারের জন্য শরীরবৃত্ত বা চিকিৎসাবিজ্ঞানে ১৯৯৮ সালের নোবেল পুরস্কার দেওয়া হয়েছিল।
রাম কোটা
স্বভাব
রাম কোটা বৃক্ষবাসী প্রাণী। তাই সহজে মাটিতে নামে না। লাজুক এবং ভীতু ধরনের। দিনের বেলা সক্রিয় থাকে। সাধারণত একাকী থাকে, কখনোবা জোড়ায় দেখা যায়। উঁচু ও কাঁপা কাঁপা স্বরে ডাকে।
নাইট্রিক অক্সাইড
নাইট্রিক অক্সাইড নাইট্রস অক্সাইড (N2O), অবেদনিক বা নাইট্রোজেন ডাই-অক্সাইড (NO2), একটি বাদামী গ্যাস ও প্রধান বায়ু দূষণকারী দ্বারা বিভ্রান্ত হওয়া উচিত নয়। কারণ দুইটি আলাদা।
রাম কোটা
বাসা
রাম কোটা বিভিন্ন গাছে একাধিক বাসা বানায়। পাতা ও ছোট ছোট কাঠি জড়ো করে বড় ও গোলগাল বাসা গড়ে। বাসার ভেতরে অন্দরমহল থাকে। ঢোকার পথ থাকে এক পাশে।
নাইট্রিক অক্সাইড
এছড়াও খাদ্যতালিকাগত পুষ্টি যৌন কর্মক্ষমতার একটি উল্লেখযোগ্য ভূমিকা পালন করে, এবং তাদের মধ্যে, নাইট্রিক অক্সাইড অত্যন্ত গুরুত্বপূর্ণ। নাইট্রিক অক্সাইড রক্তনালীগুলির প্রসারণকে সহজ করে, যা উচ্চতর উত্তেজনা এবং দৃঢ় ইরেকশনের দিকে পরিচালিত করে। তাই, আপনার খাদ্যতালিকায় এমন খাবার অন্তর্ভুক্ত করা অপরিহার্য যা শরীরের মধ্যে নাইট্রিক অক্সাইড উৎপাদনে সহায়তা করে।
রাম কোটা
প্রজনন
মার্চ-সেপ্টেম্বর রাম কোটার প্রজননকাল। স্ত্রী রাম কোটা ৩২ দিন গর্ভধারণের পর প্রায় ৭৫ গ্রাম ওজন ও ২৩ সেন্টিমিটার লম্বা একটি বাচ্চার জন্ম দেয়। তবে কখনো দুটি বাচ্চাও হতে পারে। স্ত্রী বছরে দুবার বাচ্চা দেয়। বাচ্চারা প্রায় তিন বছর বয়সে যৌবনপ্রাপ্ত হয়।
অবস্থা
রাম কোটা আইইউসিএন লাল তালিকায় প্রায়-বিপদগ্রস্ত এবং বাংলাদেশে অপ্রতুল তথ্য শ্রেণিতে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
টালিথা বেইটম্যান
টালিথা ইলিয়ানা বেইটম্যান (জন্ম সেপ্টেম্বর ৪,২০০১) হলেন একজন মার্কিন অভিনেত্রী। বেইটম্যান, ২০১৩ সালে মার্কিন টেলিভিশন চ্যানেল এবিসি-এ প্রচারিত হাস্যরস দৃশ্যকাব্যের ছোট পর্দার ধারাবাহিক দ্য মিডল-এ একজন শিশু অভিনয় শিল্পী হিসেবে হাজির হন, এর পরবর্তীতে ২০১৫ সালে তিনি মার্কিন স্বাধীন চলচ্চিত্র সো বি. ইট-এ মূল ভূমিকায় অভিনয় করেন, এছাড়াও ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র এনাবেলে: ক্রিয়েশন-এ শিরোনামিক ভূমিকায় অভিনয় করেন।
কর্মজীবন
বেইটম্যান, প্রথমবারের মত ছোট পর্দায় হাজির হন, মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক দ্য মিডল-এর ২০১৩ সালের সিজনের মধ্যে একটি ছোট ভূমিকায়। তিনি ছোট পর্দার ধারাবাহিকের, ছোট পর্দার "মেইকার শ্যাক এজেন্সি" এবং মামা ডেলাস" নামক দুটি টেলিছবিতেও হাজির হয়েছেন, তবে এইগুলোর মধ্যে একটিও সম্প্রচার করা হয়নি, এছাড়াও তিনি মার্কিন টেলিভিশন চ্যানেল দ্য সিডডব্লিউ-এ প্রচারিত হাস্যরসাত্বক দৃশ্যকাব্যের ধারাবাহিক হার্ট অব ডিক্সি''-এ তিনটি পর্বে অভিনয় করেছেন, তখন ২০১৫ সালের সেই সিজনটিতে তিনি "স্কার্লেট কিনচেইড" হিসেবে আবর্তক ভূমিকায় অভিনয় করেছিলেন।
মেইটম্যান, মার্কিন দৃশ্যকাব্যিক স্বাধীন চলচ্চিত্র সো বি. ইট-এ হেইডি ডিমাথ" হিসেবে মূল বা মুখ্য ভূমিকায় অভিনয় করেন, যেটি ২০১৫ সালে চিত্রায়ন হয়েছিল, এবং ২০১৭ সালে মুক্তি পায়। বেইটম্যান, ২০১৭ সালে মুক্তিপ্রাপ্ত আলোচিত মার্কিন অধীরতামূলক দৃশ্যকাব্যের চলচ্চিত্র এনাবেলে: ক্রিয়েশন (যেটি ২০১৪ সালে মুক্তিপ্রাপ্ত একই নামের মার্কিন চলচ্চিত্রের কাহিনী থেকে গৃহীত)-এ জ্যানিস/এনাবেলে হিসেবে শিরোনামিক ভূমিকায় অভিনয় করেন, এবং ২০১৭ সালে মুক্তিপ্রাপ্ত আকস্মিক দুর্যোগের ঘটনাবহুল দৃশ্যকাব্যের মার্কিন চলচ্চিত্র জিওস্টর্ম''-এ একটি ভূমিকায় অভিনয় করেছেন।
পান্না ঘোষ
পান্না ঘোষ (Panna Ghosh) (জন্ম: ১১ নভেম্বর ১৯৮৯, রাজশাহী) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি একজন ডানহাতি মিডিয়াম ফাস্ট বোলার এবং ডানহাতি ব্যাটসম্যান।
প্রাথমিক জীবন
আয়শা বাংলাদেশের রাজশাহী জেলায় ১৯৮৯ সালের ১১ নভেম্বর জন্মগ্রহণ করেন।
একদিনের আন্তর্জাতিক
পান্নার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
পান্নার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ এপ্রিল শ্রীলঙ্কা মহিলা ক্রিকেট দলের বিরুদ্ধে।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। পান্না উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
গাজ্জেত্তা দি মানতোভা
গ্যাজেতা দি মানতোভা উত্তর ইতালির মান্টুয়ায় প্রকাশিত একটি ইতালিয়ান ভাষার স্থানীয় দৈনিক পত্রিকা।
ইতিহাস এবং প্রোফাইল
গ্যাজেতা দি মানতোভা ১৬৬৪ সালে প্রতিষ্ঠিত হয়েছিল যা বিশ্বের অন্যতম প্রাচীনতম সংবাদপত্র হিসাবে বিদ্যমান।   কাগজটির সদর দপ্তর মান্টুয়ায় অবস্থিত।  কাগজটির মালিক হলেন গ্রুপ্পো এদিদোরিয়ালে এল'এস্প্রেসো । কাগজটির একটি স্বতন্ত্র রাজনৈতিক অবস্থান রয়েছে।
২০০৭ গ্যাজেতা দি মানতোভার প্রচলন ছিল ৩৪,০০০ অনুলিপি। ২০১৩ সালে গ্রুপ্পো এদিদোরিয়ালে এল'এস্প্রেসো কাগজের জন্য ২৫,৪৩৭ অনুলিপি প্রচলন দাবি করেছিলেন। সংস্থাটি জানিয়েছে যে, ২০১৪ সালে কাগজের প্রচলন ছিল ২৪,২০০ অনুলিপি
চন্দন
শ্বেত চন্দন (Indian sandalwood বা Sandalwood, বা Arishta-phalam, Bhadrasara, বা Sandal), (সংস্কৃত: অনিন্দিতা), (বৈজ্ঞানিক নাম: Santalum album) হচ্ছে সান্টালাসি পরিবারের একটি উদ্ভিদ।
বিবরণ
এই প্রজাতির উদ্ভিদের উচ্চতা সাধারণত ১৫ থেকে ১৮ মিটার পর্যন্ত হয় এবং প্রস্থ হতে পারে ২ থেকে ৪ মিটার পর্যন্ত। এরা ১০০ বছর পর্যন্ত বেঁচে থাকতে পারে। বিভিন্ন প্রসাধনী ও লোকজ চিকিৎসায় এটির ব্যবহার পরিলক্ষিত হয়।
ভাটিয়ারা
ভাটিয়ারা উত্তর ভারতে পাওয়া একটি পশতুন সম্প্রদায় ।
এম এ মতিন (ইসলামী রাজনীতিবিদ)
মুহাম্মদ আব্দুল মতিন (জন্ম: ৩ মার্চ ১৯৬০) বাংদেশের একজন ইসলামী রাজনীতিবিদ, লেখক এবং গবেষক, যিনি '''এম. এ. মতিন বা আল্লামা এম. এ. মতিন''' নামে পরিচিত। তিনি বর্তমানে বাংলাদেশ ইসলামী ফ্রন্টের চেয়ারম্যান।
ভাটিয়ারা
ইতিহাস এবং উৎস
ভাটিয়ারা উত্তর ভারতের ঐতিহ্যবাহী সরাইখানা পরিচালক। তারা ভারতে বাণিজ্য পথ ধরে সরাইখানা চালানোর জন্য রাজকীয় পৃষ্ঠপোষকতা উপভোগ করেছিল। সম্প্রদায়টি সেলিম শাহ, উত্তর ভারতের শেষ আফগান শাসক শের শাহ সুরির ভাই থেকে বংশোদ্ভূত। সুরি রাজবংশের পতনের পর, রাজপরিবারের সদস্যরা প্রতিহিংসাপরায়ণ মুঘলদের দ্বারা সরাইখানার নিচু পেশায় বাধ্য হয়। যদিও নিজেদের পাঠান দাবি করে, তাদের গোষ্ঠীগুলো একটি ভিন্নজাতীয় উৎস প্রকাশ করে। তাদের প্রধান গোত্র হল বাহলিম, ভীল, চৌহান, চরিয়ামার, জলখাত্রী, মাদারিয়া, মুদেরি, সিদ্দিকী, নানবাই, শিরাজি এবং সুলাইমানি।
এম এ মতিন (ইসলামী রাজনীতিবিদ)
এম এ মতিন আশির দশকে প্রতিষ্ঠিত বাংলাদেশের সুন্নি ছাত্র সংগঠন বাংলাদেশ ইসলামী ছাত্র সেনার সভাপতি হিসাবে দায়িত্ব পালন করেন। সেই থেকে তিনি এদশের সুন্নি আন্দালনকে বেগবান করার জন্য কাজ করেন। ১৯৯০ সালের ২১শে ডিসেম্বর সুন্নি রাজনৈতিক দল বাংলাদেশ ইমলামী ফ্রন্ট গঠিত হলে তিনি দলটির আহ্বায়ক কমিটির আহ্বায়ক হিসাবে গুরুত্বপূর্ণ ভূমিকা পালন করেন। পরে কাউন্সিলের মাধ্যমে পূর্ণাঙ্গ কমিটি হলে তিনি দলটির মহাসচিব নির্বাচিত হন। ২০২২ সালের দলীয় কাউন্সিলে তিনি দলটির চেয়ারম্যান নির্বাচিত হন।
ভাটিয়ারা
বর্তমান পরিস্থিতি
ভাটিয়ারা তাদের ঐতিহ্যবাহী পেশা সরাইখানার সাথে এখন আর জড়িত নয়। বেশিরভাগই এখন মজুরি শ্রমিক, বা ঐতিহ্যবাহী ঘোড়ায় টানা গাড়ি এক্কা চালানোর সাথে জড়িত। অনেকে আবার ভাগচাষী, অন্য সম্প্রদায়ের কাছ থেকে জমি ভাড়া নিয়ে তারা এটা করে থাকে। তাদের পেশার এই পতন তাদের বর্ণ পরিষদ থেকে অন্তর্ধানও করিয়েছে। সম্প্রদায়টি ঐতিহাসিকভাবে বেরেলভী স্বভাবের সুন্নি ছিল, কিন্তু এখন তাদের অনেকেই দেওবন্দী বা আহলে হাদিস সম্প্রদায়ের অন্তর্ভুক্ত।
সম্প্রদায়টি গ্র্যান্ড ট্রাঙ্ক রোড বরাবর ছড়িয়ে ছিটিয়ে রয়েছে, তবে এলাহাবাদ এবং ফতেহপুরে কেন্দ্রীভূত তারা। সম্প্রদায় আওয়াধি ভাষায় কথা বলে, কিন্তু অনেকেই এখন উর্দুতে চলে যাচ্ছে। তারা নিজেদেরকে শাইখ মর্যাদাসম্পন্ন বলে মনে করে, কিন্তু এই দাবিটি অন্যান্য স্বীকৃত শায়খ গোষ্ঠী যেমন মুসলিম কায়স্থ এবং মিল্কিস দ্বারা গৃহীত নয়। ভাটিয়ারদের একটি উল্লেখযোগ্য সংখ্যালঘু অংশ পাকিস্তানে চলে গেছে, যেখানে তারা মুহাজির সম্প্রদায়ের একটি গুরুত্বপূর্ণ অংশ হয়ে উঠেছে।
বিহারে, তাদের ঐতিহ্য অনুসারে, শাসক সেলিম শাহ সুরি তাদেরকে গ্র্যান্ড ট্রাঙ্ক রোডের ধারে সরাইখানার রক্ষক হিসেবে বসতি স্থাপন করে দিয়েছিলেন। তারা মাগধী উপভাষায় কথা বলে এবং প্রধানত মধ্য বিহারে পাওয়া যায়। সম্প্রদায়টি কঠোরভাবে বংশ কুল বা গোষ্ঠীর মধ্যে বিয়ে করে, অন্য সম্প্রদায়ের সাথে তাদের আন্তঃবিবাহের কার্যত কোনো ঘটনা নেই। তারা মূলত একটি শহুরে সম্প্রদায়, যাদের মধ্যে অনেকেই ক্ষুদ্র ব্যবসায়ী। ভাটিয়ারা এখন চায়ের দোকান, মিষ্টির দোকান ও পানের দোকান খুলেছে। তারা হল সফল বিহারী মুসলিম সম্প্রদায়ের কিছু অংশ, এবং অনেকেই এখন শিক্ষা গ্রহণ করেছে। ভাটিয়ারা ফারুকীরা ফারুকী থেকে আলাদা বর্ণ কারণ তারা ইসলামের দ্বিতীয় খলিফা উমর ফারুক এর বংশধর। সম্প্রদায়ের একটি রাজ্যব্যাপী বর্ণ সমিতি রয়েছে, যার নাম ফারুক জামাত, যা সম্প্রদায়ের কল্যাণ নিয়ে কাজ করে।
আওধে, নবাবী আওধের যুগে যখন তেহসিন আলী খান খাজাসারা চকে তার সরাই নির্মাণ করেছিলেন, তিনি সরাই বাসিদের যত্ন নেওয়ার জন্য তাদের সেখানে বসতি স্থাপনের ব্যবস্থা করেন।
রাজস্থানের ভাটিয়ারা
রাজস্থানে, ভাটিয়ারা ফার্সি বংশোদ্ভূত বলে দাবি করে, এবং তাদের ঐতিহ্য অনুসারে, তারা ১৬ শতকে রাজস্থান আক্রমণকারী মুঘল সেনাবাহিনীর সাথে এসেছিলেন। ভাটিয়ারাকে বিজিত শহরে মুঘল কর্তৃপক্ষের দ্বারা সরাইখানা রক্ষণাবেক্ষণের দায়িত্ব দেওয়া হয়েছিল। এগুলো এখনো এই শহরগুলোতে যেমন আলওয়ার, ভরতপুরে বিতরণ করা হয়। সম্প্রদায়টি হয় মারোয়ারি বা শেখাবতী ভাষায় কথা বলে, তারা কোথায় থাকে তার উপর নির্ভর করে। বেশিরভাগ উর্দুও বোঝেন।
রাজস্থানের অন্যান্য মুসলিম গোষ্ঠীর মতো, ভাটিয়ারা কঠোরভাবে অন্তঃবিবাহিত, নিকটাত্মীয়কে বিয়ে করতে পছন্দ করে। তারা প্রতিবেশী মুসলিম সম্প্রদায় যেমন মেও, কুঞ্জরা, কাসিয়া এবং হাজ্জাম থেকে দূরত্ব বজায় রাখে। ভাটিয়ারা যে শহরগুলোতে পাওয়া যায় তার মধ্যে আলাদা এলাকা দখল করে আছে।
অন্যান্য মুসলিম পেশাগত জাতিগুলোর মতো, প্রতিটি ভাটিয়ারা বন্দোবস্তে একটি অনানুষ্ঠানিক বর্ণ রয়েছে যা বিরদারি পঞ্চায়েত নামে পরিচিত। ব্যভিচার এবং চুরির মামলাসহ প্রায় বিবাদগুলো পঞ্চায়েতে উল্লেখ করা হয়।
বনগ্রাম ইউনিয়ন
বনগ্রাম ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
মিয়া আকবর হোসেন
মিয়া আকবর হোসেন  (১৯৩২- ২ মে ২০১৫ ) বাংলাদেশের স্বাধীনতাযুদ্ধের একজন বীর মুক্তিযোদ্ধা, রাজনীতিক ও সংগঠক। তিনি আকবর বাহিনী গঠন করেন। একাত্তরে তার বাহিনী মাগুরা, রাজবাড়ি, ঝিনাইদহ ও সংলগ্ন অঞ্চলে পাকিস্থানী হানাদারদের বিরুদ্ধে কমপক্ষে ২৭টি সশস্ত্র যুদ্ধ অংশ নেয়।
মুক্তিযুদ্ধে অংশগ্রহণ
মুক্তিযুদ্ধের শুরুতে আকবর হোসেন তার অনুসারীদেরকে নিয়ে একটি গেরিলা বাহিনী গড়ে তোলেন। ক্রমে এই বাহিনীতে সদস্য সংখ্যা বৃদ্ধি পেতে থাকলে সেটি 'আকবর বাহিনী' হিসেবে পরিচিতি পেতে শুরু করে। মুক্তিযুদ্ধের শুরুতে এই বাহিনী 'আকবর বাহিনী' হিসেবে পরিচিতি লাভ করে। পরবর্তীতে ৮ নম্বর সেক্টরের কমান্ডার মেজর মঞ্জুর এই বাহিনীর নাম পরিবর্তন করে 'শ্রীপুর বাহিনী' করেন। এই বাহিনী ৮ নম্বর সেক্টরের সাব সেক্টর কমান্ডার ক্যাপ্টেন (পরবর্তীতে মেজর জেনারেল) এটিএম আব্দুল ওয়াহাবের নেতৃত্বে কয়েকটি যুদ্ধে অংশগ্রহণ করে। মুক্তিযুদ্ধের সময় এই বাহিনী শ্রীপুর থানা আক্রমণ করে দখল করে নেয় এবং পুলিশের অস্ত্র দখল করে মুক্তিযুদ্ধে ব্যবহার করে। ১৯৭১ খ্রিষ্টাব্দের ৭ ডিসেম্বর তারিখে এই বাহিনী মাগুরা আক্রমণ করে পাকিস্তানি সৈন্যদেরকে পরাজিত করে মাগুরাকে মুক্ত এলাকা ঘোষণা করে।
ঝিনাইদহের শৈলকূপা উপজেলার কামান্নায় এক রক্তক্ষয়ী যুদ্ধে এই বাহিনীর ২৭ জন বীর মুক্তিযোদ্ধা শহীদ হন।
জন্ম ও ব্যক্তিজীবন
বীর মুক্তিযোদ্ধা আকবর হোসেনের জন্ম ১৯৩২ সালে মাগুরার শ্রীপুর উপজেলার টুপিপাড়া গ্রামে। ১৯৫১ সালে যোগ দেন পাকিস্তান বিমানবাহিনীতে। পাকিস্তানিদের ব্যবহারে বীতশ্রদ্ধ হয়ে ১৯৫৪ সালে চাকরিতে ইস্তফা দিয়ে স্বদেশে চলে আসেন। ১৯৬৫ সালে তিনি নিজ ইউনিয়ন শ্রীকোলের চেয়ারম্যান নির্বাচিত হন এবং টানা ২৪ বছর এই দায়িত্ব পালন করেন। আকবর হোসেন মিয়া ২০১৫ সালের ২ মে তারিখে ৮৯ বছর বয়সে মারা যান।
প্রকাশনা
আকবর হোসেন মিয়া তার মুক্তিযুদ্ধের বিবরণ দিয়ে একটি বই প্রকাশ করেছেন, তার বইটির নাম মুক্তিযুদ্ধে আমি ও আমার বাহিনী। এই গ্রন্থে আকবর বাহিনীর নিয়মিত সদস্য হিসেবে ৩৩৩ জন মুক্তিযোদ্ধার নাম তালিকাভুক্ত রয়েছে।
ওয়ান্ডারফুল পার্লামেন্ট
দ্য ওয়ান্ডারফুল পার্লামেন্ট হলো ওয়েস্টমিনস্টার অ্যাবেতে ১৩৮৬ সালের অক্টোবর থেকে নভেম্বর পর্যন্ত চলাকালীন একটি ব্রিটিশ পার্লামেন্টের একটি অধিবেশন। মূলত রাজা দ্বিতীয় রিচার্ডের অর্থের প্রয়োজন মেটানোর জন্যই এই সভাটি ডাকা হয়েছিল কিন্তু এটি দ্রুত তার প্রশাসনের সংস্কারের জন্য মনোনিবেশে বাধ্য করেছিল। ফ্রান্সে যুদ্ধে তার ব্যর্থতা, নিজের রাজনৈতিক পছন্দের প্রতি অত্যধিক পৃষ্ঠপোষকতার প্রধান কারণে তিনি সেই সময়ে ধীরে ধীরে তার জনপ্রিয়তা হারাচ্ছিলেন। তদুপরি, একটি ইংল্যান্ডের মানুষের মধ্যে এই ভয়ও ছিল যে ফ্রান্স শীঘ্রই ইংল্যান্ড আক্রমণ   করবে, কারণ একটি ফরাসি নৌবহর বছরের বেশিরভাগ সময় ধরে পার্শ্ববর্তী ফ্ল্যান্ডার্সে জড়ো হয়েছিল। রিচার্ডের বিরুদ্ধে জনগণের অসন্তোষ চরমে ওঠে যখন তিনি ফ্রান্সের বিরুদ্ধে আক্রমণ করার জন্য একটি সেনাবাহিনী গঠনের কথা বলে জন্য তৎকালীন সময়ে অভূতপূর্বভাবে অর্থে সাহায্যের অনুরোধ জানানা। রাজার অনুরোধকে মঞ্জুর করার পরিবর্তে, লর্ডস এবং কমন্সের হাউসগুলি তার এবং তার অজনদরদি চ্যান্সেলর, মাইকেল দে লা পোল, সাফোকের প্রথম আর্ল-এর বিরুদ্ধে একত্রিতভাবে সংগঠিত হয়েছিল। দে লা পোল রাজার প্রিয়পাত্র ছিল এবং অন্যায়ভাবে রাজার বিশালত্ব থেকে নিজের স্বার্থসিদ্ধি করেছে তাই রাজার ব্যর্থতার জন্য দায়ী মন্ত্রী আর্লকে দায়ী করে তার অপসরণের দাবি করেছিল পার্লামেন্ট।
প্রথমে, রাজা পার্লামেন্টে যোগ দিতে অস্বীকার করেন, তারপর অধিবেশন ভেঙে দেওয়ারও চেষ্টা করেছিলেন, কিন্তু ব্যর্থ হন। রিচার্ড এলথাম প্যালেসে তার সাথে আলোচনার জন্য কমন্সকে একটি প্রতিনিধি দল পাঠাতে অনুরোধ করেন; রাজার অতর্কিত আক্রমণের ভয়ে তারা একটি দলের পরিবর্তে দুইজন বিশিষ্ট সদস্যকে পাঠান। তাদের মধ্যে একজন হলেন ডিউক অফ গ্লুসেস্টার (রিচার্ডের কাকা) রিচার্ডকে জবানবন্দি দেওয়ার হুমকি দিয়েছিলেন রাজাকে ওয়েস্টমিনস্টারে ফিরে যাওয়ার এবং সংসদের সভায় অংশগ্রহণ করতে। তিনি জনবিরোধী দে লা পোলকে বরখাস্ত করতে বাধ্য হন এবং সংসদ দ্বারা নির্বাচিত উপদেষ্টাদের নিয়ে পার্লামেন্ট গঠিত হয়। রাজা তার নিজস্ব মন্ত্রী এবং উপদেষ্টাদের নিয়োগ করাকে তার ঈশ্বরপ্রদত্ত অধিকার বলে মনে করতেন, সেটি এই সভায় ভেস্তে যাওয়ায় তিনি অত্যন্ত ক্ষুব্ধ হয়েছিলেন; তিনি প্রায় সঙ্গে সঙ্গেই ওয়েস্টমিনস্টার ছেড়ে চলে যান। তিনি পরের বছরের বেশিরভাগ সময়গুলি বিভিন্ন অঞ্চলগুলিতে সমর্থন সংগ্রহ করতে কাজ লাগান। তার সংসদ-আরোপিত কাউন্সিলকে নাকচ করে এবং কীভাবে তার শাসনের সীমাবদ্ধতাগুলি বাতিল করে তার অধিকার পুনর্দখল করা যায়, সে সম্পর্কে আইনি পরামর্শ গ্রহণ করেছিলেন। এই সময়ে দে লা পোল রাজার অনুগ্রহে আাবার ফিরে আসে। যদিও রাজা ওয়ান্ডারফুল পার্লামেন্টে তার উপর আরোপিত বিধিনিষেধের বেশিরভাগই উল্টে দিতে সক্ষম হন। কিন্তু কয়েক বছরের মধ্যেই সংকট আবার দেখা দেয়, এমনকি যা ১৩৮৬ সালের চেয়েও খারাপ। রাজা এবং আভিজাত্যগোষ্ঠীর মধ্যে সশস্ত্র দ্বন্দ্ব শুরু হয়, অবশেষে দে লা পোলের নির্বাসন হয় এবং তার অনেক সমর্থককে মৃত্যুদণ্ড দেওয়া হয়।
সিমলাজান নদী
সিমলাজান নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিমলাজান নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৮।
উইলিয়াম গান
উইলিয়াম বিলি গান (William Gunn; জন্ম: ৪ ডিসেম্বর, ১৮৫৮ - মৃত্যু: ২৯ জানুয়ারি, ১৯২১) নটিংহামের সেন্ট অ্যান্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ক্রিকেট এবং ফুটবল - উভয় ধরনের ক্রীড়াতেই ইংল্যান্ডের পক্ষে আন্তর্জাতিক পর্যায়ে অংশগ্রহণ করেছেন বিলি গান। ১৮৮০ থেকে ১৯০৪ সাল পর্যন্ত প্রথম-শ্রেণীর ক্রিকেটে নটিংহ্যামশায়ারের পক্ষে পেশাদারী পর্যায়ে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও, আন্ডারআর্ম রাইট-আর্ম স্লো বোলিং করতেন।
ফুটবল খেলায় নটস কাউন্টি ও নটিংহাম ফরেস্ট - উভয় দলের পক্ষে শৌখিন পর্যায়ে অংশ নেন। ইংল্যান্ডের পক্ষে দুইটি খেলায় অংশগ্রহণ করেছেন। ১৮৮৪ সালের ব্রিটিশ হোম চ্যাম্পিয়নশিপ প্রতিযোগিতার উদ্বোধনী আসরে অংশ নিয়ে একটি গোল করেছিলেন তিনি।
আন্তর্জাতিক ক্রিকেট
নটিংহামের সেন্ট অ্যান্স এলাকায় জন্মগ্রহণকারী গান মূলতঃ ডানহাতে অভিজ্ঞ ব্যাটসম্যান ছিলেন। এছাড়াও, স্লো আন্ডারআর্ম বোলিং মাঝে-মধ্যে করতেন। আউটফিল্ডার হিসেবেও নিখুঁত থ্রোয়িং করতে পারতেন। ১৮৮৯ সালে সর্বাপেক্ষা সফলতম মৌসুম কাঁটে তার। ফলশ্রুতিতে উইজডেন কর্তৃক বর্ষসেরা ক্রিকেটার মনোনীত হন। ১৮৮৬-৮৭ মৌসুমে নটিংহামশায়ারের দলীয় সঙ্গী আলফ্রেড শ ও আর্থার শ্রিউসবারির সাথে তিনিও অস্ট্রেলিয়া সফরের জন্য ইংল্যান্ড দলের সদস্যরূপে অন্তর্ভুক্ত হন। তার অন্তর্ভূক্তির বিষয়ে উইজডেন মন্তব্য করে যে, আমরা মনে করি যে, ছয় ফুট আড়াই ইঞ্চি উচ্চতার অধিকারী অন্য কোন ব্যাটসম্যান অধিকতর দক্ষতা ও সঠিক ক্রীড়াশৈলীতে নেই। ব্যাটসম্যান হিসেবে খ্যাতির তুঙ্গে অবস্থানের পূর্বেই দেশের অন্যতম সেরা ফিল্ডারের মর্যাদা পান তিনি। তবে তার সময়কালীন লং ফিল্ড ও থার্ডম্যান অঞ্চলে ফিল্ডিংয়ে তেমন সফলতা পাননি। একাদশ দলের পক্ষে ২১.৮ ও সকল খেলায় ২০.৭ গড়ে রান তুলেন।
অবসর
দীর্ঘ দূরত্বে থ্রো মারতে বেশ পারদর্শী ছিলেন তিনি। তার ফুটবল জীবন সম্পর্কে উইজডেন মন্তব্য করে যে, দেশের ফুটবল অঙ্গনে বেশ কয়েকবছর তিনি অন্যতম সেরা ফরোয়ার্ড ছিলেন। কিন্তু এ ক্রীড়া ছেড়ে দিয়ে পুরোপুরি ক্রিকেটের দিকে মনোনিবেশ ঘটিয়েছেন।
১৮৮৫ সালে ক্রীড়া সরঞ্জামাদি বিক্রয়কারী প্রতিষ্ঠান গান এন্ড মুর প্রতিষ্ঠা করেন। এছাড়াও প্রথম সাবেক পেশাদার ক্রিকেটার হিসেবে কাউন্টি ক্লাব কমিটির সদস্য হন।
তার ভ্রাতৃস্পুত্রদ্বয় জর্জ গান ও জন গান উভয়েই ইংল্যান্ডের পক্ষ টেস্ট ক্রিকেটে প্রতিনিধিত্ব করেছেন। ২৯ জানুয়ারি, ১৯২১ তারিখে নটিংহামের স্ট্যান্ডার্ড হিল এলাকায় ৬২ বছর বয়সে উইলিয়াম গানের দেহাবসান ঘটে।
বাংলাদেশ জাতীয়তাবাদী দল
প্রতিষ্ঠা
থাম্ব|বাংলাদেশ জাতীয়তাবাদী দলের প্রতিষ্ঠাতা জিয়াউর রহমান জাতীয় সংসদ নির্বাচন এগিয়ে আসলে জিয়া বাংলাদেশ জাতীয়তাবাদী দল গঠন করেন। জাগদলকে বিএনপির সাথে একীভূত করা হয়। রাষ্ট্রপতি জিয়া এই দলের সমন্বয়ক ছিলেন এবং এই দলের প্রথম চেয়ারম্যানের দায়িত্ব পালন করেন। অধ্যাপক একিউএম বদরুদ্দোজা চৌধুরী এর প্রথম মহাসচিব ছিলেন। জিয়ার এই দলে বাম, ডান, মধ্যপন্থি সকল প্রকার লোক ছিলেন। বিএনপির সবচেয়ে প্রধান বৈশিষ্ট্য ছিল এর নিয়োগ পদ্ধতি। প্রায় ৪৫ শতাংশ সদস্য শুধুমাত্র রাজনীতিতে যে নতুন ছিলেন তাই নয়, তারা ছিলেন তরুণ। ১৯৭৮ সালের ১ সেপ্টেম্বর বিকাল ৫টায় রমনা রেস্তোরাঁয় বাংলাদেশ জাতীয়তাবাদী দলের প্রতিষ্ঠাতা তৎকালীন রাষ্ট্রপতি জিয়াউর রহমান এক সংবাদ সম্মেলনে আনুষ্ঠানিক ঘোষণাপত্র পাঠের মাধ্যমে বাংলাদেশ জাতীয়তাবাদী দলের যাত্রা শুরু করেন। জনাকীর্ণ সংবাদ সম্মেলনে তিনি ঘোষণাপত্র পাঠ ছাড়াও প্রায় দুই ঘণ্টা সাংবাদিকদের বিভিন্ন প্রশ্নের জবাব দেন। সংবাদ সম্মেলনে নতুন দলের আহ্বায়ক কমিটির চেয়ারম্যান হিসেবে তিনি প্রথমে ১৮ জন সদস্যের নাম এবং ১৯ সেপ্টেম্বর ওই ১৮ জনসহ ৭৬ সদস্য বিশিষ্ট আহ্বায়ক কমিটি ঘোষণা করেন। এখানে উল্লেখ্য, বিএনপি গঠন করার আগে জাতীয়তাবাদী গণতান্ত্রিক দল (জাগদল) নামে আরেকটি দল তৎকালীন উপ-রাষ্ট্রপতি বিচারপতি আবদুস সাত্তারকে সভাপতি করে গঠিত হয়েছিল। ২৮ আগস্ট ১৯৭৮ সালে নতুন দল গঠন করার লক্ষ্যে জাগদলের বর্ধিত সভায় ওই দলটি বিলুপ্ত ঘোষণার মাধ্যমে দলের এবং এর অঙ্গ সংগঠনের সকল সদস্য জিয়াউর রহমান ঘোষিত নতুন দলে যোগদানের সিদ্ধান্ত নেওয়া হয়।
সরকার গঠন
স্বাধীন বাংলাদেশে সবথেকে বেশি সময় রাষ্ট্রক্ষমতায় ছিল বাংলাদেশ জাতীয়তাবাদী দল। ১৯৯০ এর গণতন্ত্রায়নের পর দেশের মোট চারটি জাতীয় সংসদ নির্বাচনে বিএনপি মোট দুইটিতে জয়লাভ করে। ১৯৯১ এর সাধারণ নির্বাচনে বিএনপি ১৪২ টি আসন লাভ করে। তারা জামায়তে ইসলামীর সমর্থন নিয়ে সরকার গঠন করে। ফলশ্রুতিতে বিএনপি সংরক্ষিত ৩০টি মহিলা আসনের ২৮টি নিজেরা রেখে বাকি ২টি জামায়াতকে দিয়ে দেয়। ২০০১ সালের নির্বাচনে বিএনপি-সহ চারদল প্রায় দুই-তৃতীয়াংশ আসনে জয়লাভ করে।
জিয়াউর রহমানের নেতৃত্বে সরকার
১৯৭৫ সালের ১৫ আগস্ট সেনা সদস্যদের গুলিতে সপরিবারে বঙ্গবন্ধু শেখ মুজিবুর রহমানের মৃত্যুর পর প্রায় তিন বছর পর্যন্ত বাংলাদেশ শাসিত হয় অনির্বাচিত সরকার দ্বারা। সে সময় দেশ পরিচালনার দায়িত্ব নেন তৎকালীন সেনাপ্রধান মেজর জেনারেল জিয়াউর রহমান। তিনি রাষ্ট্রপতি থাকা অবস্থায় ১৯৭৯ সালে দ্বিতীয় সংসদ নির্বাচন অনুষ্ঠিত হয়। এ নির্বাচনে বাংলাদেশ জাতীয়তাবাদী দল (বিএনপি) ২৯৮টি আসনের মধ্যে ২০৭টিতে জয়লাভ করে। নির্বাচনে অংশ নিয়ে মালেক উকিলের নেতৃত্বাধীন আওয়ামী লীগ ৩৯টি ও মিজানুর রহমান চৌধুরীর নেতৃত্বাধীন আওয়ামী লীগ ২টি আসনে জয়লাভ করে। এছাড়া জাতীয় সমাজতান্ত্রিক দল ৮টি, ন্যাশনাল আওয়ামী পার্টি ১টি ও মুসলিম ডেমোক্রেটিক লীগ ২০টি আসনে জয়লাভ করে। ক্ষমতা গ্রহণের মাত্র দুই বছরের মাথায় জিয়াউর রহমান আততায়ীর হামলায় নিহত হলে তৎকালীন উপ-রাষ্ট্রপতি বিচারপতি আবদুস সাত্তার রাষ্ট্রপতি হন। পরে ১৯৮৩ সালে সাত্তারকে সরিয়ে তৎকালীন সেনাপ্রধান জেনারেল হুসেইন মুহম্মদ এরশাদ রাষ্ট্রপতি হন।
বিচারপতি আবদুস সাত্তারের নেতৃত্বে সরকার
সেপ্টেম্বর ১৯৮১ নির্বাচন কমিশন এক ঘোষণায় ইতোপূর্বে রাষ্ট্রপতি নির্বাচনের ঘোষিত তারিখ ১৫ সেপ্টেম্বর পরিবর্তন করে ১৫ নভেম্বর পূনঃনির্ধারণ করে। ৮৩ জন প্রার্থী মনোনয়ন দাখিল করলেও শেষ পর্যন্ত ৩৯ জন প্রার্থী রাষ্ট্রপতি পদে প্রতিদ্বন্দ্বিতা করেন। নির্বাচনে ভোটার সংখ্যা ছিল ৩,৯০,৫১,০১৪ জন। নির্বাচিত বিএনপি প্রার্থী ক্ষমতাসীন অস্থায়ী রাষ্ট্রপতি আবদুস সাত্তার আওয়ামী লীগ প্রার্থী ড. কামাল হোসেনকে ৮৫,২২,৭১৭ ভোটের ব্যবধানে পরাজিত করেন। স্বতন্ত্র প্রার্থী মাওলানা হাফেজ্জী হুজুর ৩,৮৭,২১৫ ভোট পেয়ে তৃতীয় হন। জেনারেল ওসমানী, মেজর জলিল, অধ্যাপক মোজাফফর আহমেদসহ অন্য প্রার্থীরা জামানত হারান। বাংলাদেশ আওয়ামী লীগ নির্বাচনের ফলাফলকে পূর্ব পরিকল্পিত বলে অভিযোগ করেছিল।
২০ নভেম্বর বিচারপতি আবদুস সাত্তার বঙ্গভবনের দরবার হলে প্রেসিডেন্ট হিসেবে শপথ গ্রহণ করেন। ২২ নভেম্বর প্রেসিডেন্ট সাত্তার ড. এমএন হুদাকে ভাইস প্রেসিডেন্ট নিয়োগ করে ২৭ নভেম্বর ৪২ সদস্যের নতুন মন্ত্রিসভা গঠন করেন।
খালেদা জিয়ার নেতৃত্বে প্রথম সরকার (পঞ্চম জাতীয় সংসদ)
সর্বস্তরের জনতার বিক্ষোভ জনসমুদ্রে পরিণত হলে ১৯৯০ সালের ৬ ডিসেম্বর হুসেইন মুহম্মদ এরশাদ পদত্যাগে বাধ্য হন। তিন দফা রূপরেখা অনুযায়ী প্রধান বিচারপতি সাহাবুদ্দীন আহমদের নেতৃত্বে ১৯৯১ সালের ২৭ ফেব্রুয়ারি অনুষ্ঠিত হয় পঞ্চম জাতীয় সংসদ নির্বাচন। এ নির্বাচনে বিএনপি সর্বাধিক আসনে জয়লাভ করে। এ নির্বাচনের মাধ্যমে দেশে প্রথমবারের মতো গণতন্ত্রের যাত্রা শুরু হয়। এ সরকার পাঁচ বছর দেশ শাসনের পর ক্ষমতা হস্তান্তর ছাড়াই ১৯৯৬ সালের ১৫ ফেব্রুয়ারি ষষ্ঠ জাতীয় সংসদ নির্বাচনের আয়োজন করে। এ নির্বাচন আওয়ামী লীগ বয়কট করায় একই বছর ১২ জুন অনুষ্ঠিত হয় সপ্তম জাতীয় সংসদ নির্বাচন। এ নির্বাচনে সংখ্যাগরিষ্ঠতা অর্জন করে ক্ষমতায় আসে আওয়ামী লীগ। বঙ্গবন্ধুর মৃত্যুর ২১ বছর পর ক্ষমতায় আসা এ দলটির হয়ে প্রথমবারের মতো প্রধানমন্ত্রী হন শেখ হাসিনা।
খালেদা জিয়ার নেতৃত্বে দ্বিতীয় সরকার (ষষ্ঠ জাতীয় সংসদ)
১৯৯৬ সালের ১৫ ই ফেব্রুয়ারি বেগম খালেদা জিয়ার নেতৃত্বাধীন বাংলাদেশ জাতীয়তাবাদী দল ১৯৯১ সালের স্বৈরাচার বিরোধী আন্দোলনের মাধ্যমে অর্জিত গণতন্ত্রকে অনেকটা হুমকির সম্মুখে ঢেলে একদলীয় নির্বাচন করে ২য় বারের মত সরকার গঠন করে। এই সরকারের মেয়াদ ছিল মাত্র ৪৫ দিন।
খালেদা জিয়ার নেতৃত্বে তৃতীয় সরকার (অষ্টম জাতীয় সংসদ)
২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দল খালেদা জিয়ার নেতৃত্বে একক সংখ্যাগরিষ্ঠতা নিয়ে সরকার গঠন করে। মোট ২১০টি আসন নিয়ে চারদলীয় ঐক্যজোট ক্ষমতায় যায়। এই সময়ে চাপাইনবাবগঞ্জের কানসাট এ বিদ্যুতের দাবিতে আন্দোলনে পুলিশের নির্মম হত্যাযজ্ঞে ১০ জনের অধিক গ্রামবাসী হত্যা, ঢাকার শণির আখড়ার বিদ্যুৎ ও পানির দাবিতে সাধারণ জনতার আন্দোলন- এর মত কয়েকটি আন্দোলন হয়। এছাড়াও সরকারি ত্রাণ তাহবিল থেকে ত্রাণ সামগ্রী সরকারীদলের সাংসদদের লুটপাটের ঘটনা ঘটে। এ সরকারের বৈধ মেয়াদ ২০০৬ সালের ৬ অক্টোবর শেষ হওয়ার পর ক্ষমতা হস্তান্তর নিয়ে দেশে শুরু হয় ব্যাপক রাজনৈতিক সংঘাত। পরিস্থিতির অবনতি হওয়ায় ২০০৭ সালের ১১ জানুয়ারি রাষ্ট্রপতি সারাদেশে জরুরি অবস্থা জারি করেন। আর এ সময় থেকে গত ২৯ ডিসেম্বর পর্যন্ত প্রায় দুই বছর দেশ পরিচালনা করেন ড. ফখরুদ্দীন আহমদের নেতৃত্বাধীন তত্ত্বাবধায়ক সরকার। এ সরকারের তত্ত্বাবধানে ২৯ ডিসেম্বর অনুষ্ঠিত নবম জাতীয় সংসদ নির্বাচনে ২৩০ আসন নিয়ে জয়লাভ করে শেখ হাসিনার নেতৃত্বাধীন বাংলাদেশ আওয়ামী লীগ। এ নির্বাচনে মাত্র ২৯টি আসন পায় বাংলাদেশ জাতীয়তাবাদী দল (বিএনপি) এবং ২৭টি আসনে জয়লাভ করে জাতীয় পার্টি।
আন্দোলন
জিয়াউর রহমানের মৃত্যুর পর বিচারপতি আবদুস সাত্তার রাষ্ট্রপতি নির্বাচিত হন। কিন্তু সেনাপ্রধান এরশাদ তাকে ক্ষমতাচ্যুত করে দেশে সামরিক শাসন জারি করে। বিএনপি এই ক্ষমতা গ্রহণকে প্রত্যাখ্যান করে এবং এরশাদের বিরুদ্ধে আন্দোলন করে। প্রায় ৯ বছর আন্দোলন করে বিএনপি সহ সকল রাজনৈতিক দল হুসেইন মুহাম্মদ এরশাদকে ক্ষমতাচ্যুত করে। এরপর ১৯৯১ সালের নির্বাচনে বিএনপি সরকার গঠন করে। ১৯৯৬ সালের ১৫ই ফেব্রুয়ারি বিএনপি একটি একদলীয় নির্বাচন করে এবং গণআন্দোলনের মুখে পুনরায় একটি নির্দলীয় তত্বাবধায়ক সরকারের হাতে ক্ষমতা দিয়ে সকল দলের অংশগ্রহণে পুনরায় নির্বাচনে যোগ দিলে বিএনপি নির্বাচনে পরাজিত হয় এবং দেশের বৃহত্তম বিরোধীদল হিসেবে আত্মপ্রকাশ করে। ১৯৯৬ থেকে ২০০১ পর্যন্ত বিএনপি আওয়ামী লীগ সরকারের বিরুদ্ধে আন্দোলন করে। এ আন্দোলন তেমন সফল না হলেও ২০০১ সালের নির্বাচনে বিএনপি নিরঙ্কুশ সংখ্যাগরিষ্ঠতা লাভ করে নির্বাচিত হয়।
এরশাদ বিরোধী আন্দোলন
বিএনপি বেগম খালেদা জিয়ার নেতৃত্বে স্বৈরাচারী এরশাদ সরকার বিরোধী আন্দোলনে অগ্রণী ভূমিকা পালন করে। এরশাদ বিরোধী আন্দোলনে ৭ দলীয় জোট গঠন করে। আন্দোলনের অংশ হিসেবে বিএনপি এরশাদ আমলে অনুষ্ঠিত ২টি জাতীয় সংসদ নির্বাচন ও সকল স্থানীয় সরকার নির্বাচন বয়কট করে। এই আন্দোলনে বিএনপির ছাত্র সংগঠন বাংলাদেশ জাতীয়তাবাদী ছাত্রদল গুরুত্বপূর্ণ ভূমিকা পালন করে। স্বৈরাচারী এরশাদের সাথে কোন আপোষ না করা খালেদা জিয়াকে আপোষহীন নেত্রী বলা হয়। বিএনপি সহ সকল বিরোধী দলের গণআন্দোলনে ৬ই ডিসেম্বর ১৯৯০ সালে হুসেইন মুহাম্মদ এরশাদ পদত্যাগে বাধ্য হয়।
চারদলীয় জোট গঠন
১৯৯৯ সালে অষ্টম জাতীয় সংসদ নির্বাচনের আগে বিএনপি, জামায়াতে ইসলামী, জাতীয় পার্টি এবং ইসলামী ঐক্য জোট মিলিত হয়ে চার-দলীয় ঐক্য জোট গঠন করে। কিন্তু কিছু দিন পরেই জাতীয় পার্টির একটি অংশ এরশাদের নেতৃত্বে দল থেকে বের হয়ে যায়। কিন্তু নাজিউর রহমান মঞ্জুরের সমর্থক অংশটি জোটে থেকে যায়। জোটভূক্ত দলসমূহ:
বিশ দলীয় জোট গঠন
২০১২ সালের ১৮ই এপ্রিল বিএনপি আরও রাজনৈতিক দলের সাথে একীভূথ হয়ে ১৮ দলীয় জোট গঠন করে। এই জোটে বিএনপির শরিক হিসাবে রয়েছে চার দলের বাংলাদেশ জামায়াতে ইসলামী, বাংলাদেশ জাতীয় পার্টি (বিজেপি), ইসলামী ঐক্যজোট সহ নতুন যোগ দেয় লিবারেল ডেমোক্র্যাটিক পার্টি (এলডিপি), বাংলাদেশ কল্যাণ পার্টি, জাতীয় গণতান্ত্রিক পার্টি (জাগপা), খেলাফত মজলিস, জমিয়তে উলামায়ে ইসলাম বাংলাদেশ, বাংলাদেশ মুসলিম লীগ (বিএমএল), ন্যাশনাল পিপলস পার্টি (এনপিপি), ন্যাশনাল ডেমোক্রেটিক পার্টি (এনডিপি), বাংলাদেশ লেবার পার্টি, ইসলামিক পার্টি, ন্যাপ ভাসানী, ডেমোক্রেটিক লীগ (ডিএল) ও পিপলস লীগ। পরবর্তীতে পর্যায়ক্রমে জাতীয় পার্টি (কাজী জাফর) ও বাংলাদেশের সাম্যবাদী দল যোগ দিলে জোটটি বিশ দলীয় জোটে রূপান্তরিত হয়।
জোটভুক্ত দলসমূহ:
বর্তমান নেতৃত্ব
বর্তমানে বিএনপির নেতৃত্বে আছেন সাবেক রাষ্ট্রপতি জিয়াউর রহমানের সহধর্মিণী খালেদা জিয়া। বেগম জিয়া বাংলাদেশের প্রথম মহিলা প্রধানমন্ত্রী এবং মুসলিম বিশ্বের দ্বিতীয় মহিলা প্রধানমন্ত্রী। প্রতিবার নির্বাচনে তিনি পাঁচটি আসনে নির্বাচন করে জয়ী হয়েছেন। ২০০৭ সাল থেকে সাবেক সংসদীয় হুইপ ও জ্যেষ্ঠ নেতা খন্দকার দেলোয়ার হোসেন দলের মহাসচিব হিসেবে দায়িত্ব পালন করে আসছিলেন। কিন্তু ২০১১ সালের মার্চে তিনি বার্ধক্যজনিত রোগে আক্রান্ত হয়ে মৃত্যুবরণ করার পর জ্যেষ্ঠ যুগ্ম মহাসচিব মির্জা ফখরুল ইসলাম আলমগীরকে দলের মহাসচিবের ভার দেয়া হয়। দীর্ঘদিন সফলতার সাথে ভারপ্রাপ্ত মহাসচিবের দায়িত্ব পালন করায় বাংলাদেশের পরিচ্ছন্ন রাজনীতিবিদ হিসেবে সর্বজন স্বীকৃত মির্জা ফখরুল ইসলামকে বুধবার, ৩০শে মার্চ, ২০১৬ বাংলাদেশ জাতীয়তাবাদী দল – বিএনপি’র ৭ম মহাসচিব এর দায়িত্বে নিয়োজিত করা হয়। বর্তমানে তিনিই বিএনপির মহাসচিব হিসেবে দায়িত্ব পালন করছেন।
দলে ভাঙ্গন
প্রতিষ্ঠার পর বিএনপি অনেকবার ভাঙ্গনের সম্মুখীন হয়। এর প্রতিষ্ঠাতাদের মধ্যে কয়েকজন জিয়াউর রহমানের মৃত্যুর পর দল ছেড়ে দেন। এর মধ্যে মওদুদ আহমেদ অন্যতম। ২০০১ সালে নির্বাচনের পর বিএনপি মনোনয়নে দলের প্রথম মহাসচিব অধ্যাপক একিউএম বদরুদ্দোজা চৌধুরী দেশের রাষ্ট্রপতি হন। কিন্তু কিছু কারণে বদরুদ্দোজা চৌধুরীর সাথে বিএনপি দূরত্ব সৃষ্টি হয়। ফলে প্রায় ছয় মাস রাষ্ট্রপতি থাকার পর বি. চৌধুরী পদত্যাগ করেন। তিনি বিএনপির একটি অংশ নিয়ে নতুন রাজনৈতিক দল বিকল্পধারা বাংলাদেশ গঠন করেন। ২০০৬ সালে অষ্টম জাতীয় সংসদের মেয়াদ শেষ হবার ঠিক আগের দিন বিএনপির প্রতিষ্ঠাতাদের একজন কর্ণেল (অব:) ড: অলি আহমেদ বীর বিক্রম বিএনপি সরকারের কতিপয় নেতা-কর্মী, মন্ত্রী ও সংসদ সদস্যদের নিয়ে বিএনপি ত্যাগ করেন এবং অধ্যাপক বদরুদ্দোজা চৌধুরীর বিকল্পধারার সাথে একীভূত হয়ে নতুন রাজনৈতিক দল লিবারেল ডেমোক্র্যাটিক পার্টি সংক্ষেপে এল.ডি.পি. গঠন করেন।
মূলনীতি
বর্তমানে বিএনপির রাজনৈতিক পরিসর কেন্দ্র-ডান থেকে ডানপন্থী রাজনীতিতে বিস্তৃত। এটি জাতীয় ও সামাজিকভাবে রক্ষণশীল একটি দল, যেটি দেশের জাতীয় পরিচয় ও সংস্কৃতি রক্ষার দৃষ্টিভঙ্গি বজায় রাখে। দলটি বাংলাদেশী জাতীয়তাবাদের আদর্শকে ধারণ করে এবং এর মূল ধারণা ১৯ দফা কর্মসূচিতে প্রতিফলিত হয় যেখানে ঘোষণা করা হয়েছে যে "বাংলাদেশের সার্বভৌমত্ব ও স্বাধীনতা, ঐতিহাসিক মুক্তি সংগ্রামের সোনার ফল, আমাদের পবিত্র আস্থা এবং অলঙ্ঘনীয় অধিকার"। বিএনপির লক্ষ্য ছিল অর্থনৈতিক উন্নয়ন, গণতন্ত্রায়ন, বাংলাদেশী জাতীয়তাবাদের ভিত্তিতে জাতীয় ঐক্য এবং জনগণের মধ্যে স্ব-নির্ভরতার উত্থান ঘটানো। এগুলোর ভিত্তিতে জিয়াউর রহমান তার ১৯ দফা কর্মসূচি ঘোষণা করেন। বিএনপির রাজনীতির মূল ভিত্তি ছিল- জাতীয়তাবাদ প্রসঙ্গে জিয়াউর রহমান মনে করতেন, বাংলাদেশের ইতিহাস, ঐতিহ্য, সংস্কৃতি ও ভৌগলিক ভূখণ্ডের উপর ভিত্তি করে গড়ে উঠেছে "বাংলাদেশী" পরিচয়, যা প্রতিবেশী দেশগুলোর থেকে আলাদা ও নিজের মধ্যে অনন্য। বাংলাদেশী জাতীয়তাবাদের প্রবক্তারা যুক্তি দেন যে এই মতাদর্শের আঞ্চলিকতার কারণে বাঙালি জাতীয়তাবাদের উপর এর একটি প্রাধান্য রয়েছে যা বাংলাদেশের ক্ষুদ্র নৃ-গোষ্ঠীদের অন্তর্ভুক্ত করার পাশাপাশি বাংলাদেশের জনগণকে ভারতের বাঙালি জনগণ থেকে আলাদা করে।